# Formandsberetning 2022

Antenneforeningen har i nogle år nu været underdrejet – først kom Corona og så blev flere nøglepersoner i bestyrelsen på skift ramt af relativt alvorlig sygdom.

Det har betydet, at foreningen har kørt på samme vilkår i de sidste 3 år. Den eneste forskel er at der hvert år er nogle der melder sig ud af foreningen.

Eftersom udgifterne i foreningen fordeler sig med dels en variabel størrelse der er afhængig af antallet af medlemmer, dels en fast størrelse som f.eks. forsikringer og elektricitet, betyder det en sigende byrde for de tilbageværende medlemmer.

Samtidigt kan vi se f.eks. YouSee stige med ca. 50% over de seneste 2 år. Det er en voldsom stigning, som det er vanskeligt at fortsat forsvare.

Grundet tilstanden af forretningsministerium de seneste 3 år er udgifterne steget langt over indtægterne i foreningen og derfor vil der denne gang være et ret stor stigning i kontingentet. Det skal dels ses i lyset af de seneste års stilstand og dels i den ret voldsomme prisstigning på især YouSee.

Vi foreslår derfor en kontingent på 3935,- per år.

Der er med den ændrede lovgivning på antenneforeningsområdet, hvor man ikke længere kan tvinge husstande til at være medlem, også ændrede spilleregler omkring behovet for overhovedet at have en antenneforening. Vi kan se mange tilflyttere vælger ikke at være medlem og den tendens vil helt sikkert fortsætte og vil dermed undergrave selve ideen med en forening. Samtidigt har vi alle (går jeg ud fra da det var gratis!) fået lagt fiber ind til husene.

Bestyrelsen vil derfor foreslå at vi nedlægger foreningen og lader det være op til de enkelte husstande at købe det TV de ønsker. Dette kan ikke bare ske ved simpelt flertal på den kommende generalforsamling, men vi ønsker at der tages stilling hertil og starter en planlægning heraf.

På bestyrelsens vegne

Formand Henrik Nordtorp  
Hasselhøj 106